ai4bharat/Pralekha huggingface dataset:
குடியரசுத் துணைத் தலைவர் செயலகம்
மக்களின் நலனுக்கான கொள்கைகளை அரசு வகுத்தாலும், அவற்றை சிறப்பான முறையில் செயல்படுத்துவது அவசியம்: குடியரசு துணைத் தலைவர்
பொதுமக்களின் தேவைகளை சிறப்பான முறையில் பூர்த்தி செய்ய செயலாக்கம் மற்றும் விநியோக அமைப்புக்கு புத்தாக்கம் அளித்து முறைப்படுத்துவது அவசியம் என்று குடியரசு துணைத் தலைவர் திரு எம் வெங்கையா நாயுடு கூறினார்.
காணொலி காட்சி வாயிலாக இன்று நடைபெற்ற இந்திய பொது நிர்வாக நிறுவனத்தின் 66-வது வருடாந்திர பொதுக்குழுவுக்கு தலைமை தாங்கிய திரு நாயுடு, மக்களின் நலனுக்கான கொள்கைகளை அரசு வகுத்தாலும், அவற்றை சிறப்பான முறையில் செயல்படுத்துவது அவசியம் என்றார்.
நல்ல ஆளுகை என்பது அடிமட்டம் வரை சென்றடைந்து வாழ்க்கையின் ஒரு அங்கமாக ஆக வேண்டும் எனக் கூறிய குடியரசு துணைத் தலைவர், கொவிட்-19 பெருந்தொற்றுக்கு எதிராக யுக்தி சார்ந்த எச்சரிக்கையுடனும், சரியான மற்றும் முறையான நடவடிக்கைகளுடனும் இந்தியா போராடி வருவதாக தெரிவித்தார்.
இந்திய பொது நிர்வாக நிறுவனத்தின் நூலகத்தில் திரு சர்தார் வல்லபாய் பட்டேலின் திருவுருவ சிலையை அவரது பிறந்த நாளான இன்று திரு நாயுடு திறந்து வைத்தார்.
திரு பட்டேலுக்கு புகழாரம் சூட்டிய திரு நாயுடு, இந்தியாவின் முதல் உள்துறை அமைச்சரான வல்லபாய் பட்டேல் ஒரு உண்மையான கர்மயோகி என்றும், தவிர்க்கமுடியாத மற்றும் தொலைநோக்கு பார்வை கொண்ட நிர்வாகி என்றும் கூறினார்.
திரு சர்தார் பட்டேலின் வாழ்க்கை மற்றும் லட்சியங்களில் இருந்து ஊக்கம் பெற வேண்டும் என்று அரசு ஊழியர்களுக்கு அவர் அறிவுறுத்தினார்.
நாட்டின் ஆளுகை சீர்திருத்தங்களில் புதிய அலைக்கு ஊக்கமளிக்கும் செயல்திறன் மிக்க அமைப்பாக இந்திய பொது நிர்வாக நிறுவனத்தை மாற்ற அவர் அழைப்பு விடுத்தார்.
நிர்வாகிகள் கற்றுக் கொள்ள ஏதுவாக நல்ல செயல்களின் தொகுப்பை உருவாக்குமாறு இந்திய பொது நிர்வாக நிறுவனத்தை திரு நாயுடு கேட்டுக் கொண்டார்.
மேலும் விவரங்களுக்கு இந்த ஆங்கில செய்திக் குறிப்பை காணவும்;https://pib.gov.in/PressReleasePage.aspx?PRID=1669135
---
(Visitor Counter : 135
நிதி அமைச்சகம்
பட்ஜெட்டுக்கு முந்தைய ஆலோசனைக் கூட்டங்களை நிதி அமைச்சர் திருமதி. நிர்மலா சீதாராமன் நிறைவு செய்தார்
மத்திய பட்ஜெட் 2021-22-க்கு முந்தைய ஆலோசனைக் கூட்டங்கள் 2020 டிசம்பர் 14 முதல் 23 வரை காணொலி முறையில் நடைபெற்றன. மத்திய நிதி மற்றும் பெருநிறுவன விவகாரங்கள் அமைச்சர் திருமதி. நிர்மலா சீதாராமன் இந்த ஆலோசனைக் கூடங்களை இன்று நிறைவு செய்தார்.
ஒன்பது பங்குதாரர் குழுக்களைச் சேர்ந்த 170-க்கும் மேற்பட்ட பிரதிநிதிகள் 15 காணொலிக் கூட்டங்களில் கலந்து கொண்டு தங்களது கருத்துகளைப் பகிர்ந்து கொண்டனர்.
நிதி மற்றும் மூலதனச் சந்தைகள்; சுகாதாரம்; கல்வி, ஊரக வளர்ச்சி; தண்ணீர் மற்றும் சுகாதாரம்; தொழிற்சங்கம் மற்றும் தொழிலாளர் அமைப்பு; தொழில்கள், சேவைகள் மற்றும் வர்த்தகம்; உள்கட்டமைப்பு, எரிசக்தி, பருவநிலை மாற்றம்; விவசாயம், வேளாண் பதப்படுத்துதல் தொழில்; தொழிலதிபர்கள்; மற்றும் பொருளாதார வல்லுநர்கள் இந்தக் குழுக்களைச் சேர்ந்தவர்கள் ஆவார்கள்.
மத்திய நிதி மற்றும் பெருநிறுவன விவகாரங்கள் இணை அமைச்சர் திரு. அனுராக் சிங் தாக்கூர், நிதித்துறைச் செயலாளர் டாக்டர். ஏ. பி. பாண்டே, தலைமைப் பொருளாதார ஆலோசகர் திரு. கிருஷ்ணமூர்த்தி சுப்பிரமணியன் உள்ளிட்ட பல்வேறு துறைகளை சேர்ந்த மூத்த அதிகாரிகள் இக்கூட்டங்களில் கலந்து கொண்டனர்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்
https://pib.gov.in/PressReleasePage.aspx?PRID=1682997
------
(Visitor Counter : 156
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 193.45 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 193.45 கோடிக்கும் அதிகமான  டோஸ்கள் செலுத்தப்பட்டுள்ளன. 2,45,38,123 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.39 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.04 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.74 சதவீதமாக உள்ளது. கடந்த 24 மணி நேரத்தில் 2,134 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,26,15,574.
இந்தியாவில் கடந்த 24 மணி நேரத்தில் 2,338 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,63,883 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 85.04 கோடி . வாராந்திரத் தொற்று 0.61 சதவீதமாக உள்ளது. தினசரித் தொற்று விகிதம் 0.64சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
(https://pib.gov.in/PressReleasePage.aspx?PRID=1829622
மத்திய அமைச்சரவை
சிறப்பு எஃகுக்கு உற்பத்தியுடன் கூடிய ஊக்குவிப்புத் திட்டம் வழங்க மத்திய அமைச்சரவை ஒப்புதல்
சிறப்பு எஃகுக்கு உற்பத்தியுடன் கூடிய ஊக்குவிப்புத் திட்டம் வழங்க பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. 2023-24 முதல் 2027-28 ஆண்டு வரை இது அமலில் இருக்கும். இதற்காக ரூ.6,322 கோடி ஒதுக்கப்பட்டுள்ள நிலையில், சுமார் ரூ. 40,000 கோடி முதலீடு மேற்கொள்ளப்படும் என்றும் கூடுதலாக 25 மெட்ரிக் டன் உற்பத்தி செய்யும் வகையில் திறன் அதிகரிக்கும் என்றும் எதிர்பார்க்கப்படுகிறது. இந்தத் திட்டத்தின் மூலம் 68,000 பேருக்கு நேரடி வேலைவாய்ப்பு உட்பட சுமார் 5,25,000 பேருக்கு வேலைவாய்ப்புகள் உருவாக்கப்படும்.
2020-21-ஆம் ஆண்டில் இந்தியாவில் மொத்தம் 102 மில்லியன் டன் எஃகு உற்பத்தி செய்யப்பட்ட நிலையில், சிறப்பு எஃகின் மொத்த உற்பத்தி 18 மில்லியன் டன்னாக இருந்ததால், இந்தத் துறைக்கு உற்பத்தியுடன் கூடிய ஊக்கத் தொகை வழங்க முடிவு செய்யப்பட்டது. இதுதவிர இதே ஆண்டின் 6.7 மில்லியன் டன் இறக்குமதியில் 4 மில்லியன் டன் அதாவது தோராயமாக ரூ.30,000 கோடி மதிப்பில் 4 மில்லியன் டன் சிறப்பு எஃகு இறக்குமதி செய்யப்பட்டது. சிறப்பு எஃகுத் துறையில் தன்னிறைவு அடைவதன் மூலம் கொரியா, ஜப்பான் உள்ளிட்ட வளர்ச்சி அடைந்த எஃகு தயாரிக்கும் நாடுகளுக்கு இணையாக இந்தியாவும் முன்னேறும்.
சிறப்பு எஃகின் உற்பத்தி 2026-27 ஆம் ஆண்டின் முடிவில் 42 மில்லியன் டன்னாக இருக்கும் என்று எதிர்பார்க்கப்படுகிறது. இதன் மூலம் பொதுவாக இறக்குமதி செய்யப்படும் 2.5 லட்சம் கோடி ரூபாய் மதிப்பிலான சிறப்பு எஃகு உள்நாட்டிலேயே தயாரிக்கப்பட்டு, பயன்படுத்தப்படும். அதேபோல சிறப்பு எஃகின் ஏற்றுமதி தற்போதுள்ள 1.7 மில்லியன் டன்னிலிருந்து 5.5 மில்லியன் டன்னாக அதிகரிக்கும்.
ஒருங்கிணைந்த எஃகு ஆலைகள் மற்றும் சிறிய ரக உற்பத்தியாளர்களும் இந்தத் திட்டத்தால் பெரிதும் பயனடைவார்கள்.
உற்பத்தியுடன் கூடிய ஊக்குவிப்புத் திட்டத்திற்காக சிறப்பு எஃகுத் துறையின் 5 பிரிவுகள் தேர்வு செய்யப்பட்டுள்ளன:
1. பூசிய/ பூசப்பட்ட எஃகுப் பொருட்கள்.
2. அதிக வலிமை/ தாங்கு திறன் கொண்ட எஃகு.
3. சிறப்பு வாய்ந்த தண்டவாளங்கள்.
4. கலவை எஃகு பொருட்கள் மற்றும் எஃகு கம்பிகள்.
5. மின்சார எஃகு.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1737722
----
(
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
இரண்டாவது கட்ட அம்ருத் இயக்கத்தின் கீழ் குடிநீர் ஆய்வின் நில அளவை துவக்கம்
மத்திய வீட்டுவசதி மற்றும் நகர்ப்புற விவகாரங்கள் அமைச்சகம், குடிநீர் ஆய்வின் நில அளவையை டிசம்பர் 15-ஆம் தேதி தொடங்கியது. இரண்டாவது கட்ட புத்தாக்கம் மற்றும் நகர்ப்புற மாற்றத்திற்கான அடல் இயக்கத்தின்  கீழ் செப்டம்பர் 9, 2022 அன்று மத்திய வீட்டுவசதி மற்றும் நகர்ப்புற விவகாரங்கள் அமைச்சர் திரு ஹர்தீப் சிங் பூரி, குடிநீர் ஆய்வைத் தொடங்கி வைத்தார்.
தண்ணீரின் விநியோகம், தரம், அளவு, கழிவு நீர் மற்றும் கழிவு நீர் மேலாண்மை, தண்ணீரின் மறு பயன்பாடு மற்றும் மறுசுழற்சி, 500 அம்ருத் நகரங்களில் உள்ள நீர்நிலைகளைப் பாதுகாத்தல் முதலியவற்றின் அடிப்படையில் நகரங்களை மதிப்பிடுவதற்காக இந்த ஆய்வு நடத்தப்படுகிறது. கண்காணிப்பு கருவியாகவும், அம்ருத் இயக்கத்தைத் துரிதப்படுத்தவும் இந்த ஆய்வு பயனளிப்பதோடு, நகரங்களிடையே ஆரோக்கியமான போட்டியையும் வளர்க்கும்.
ஆய்வில் கலந்து கொள்ளும் நகர்ப்புற உள்ளாட்சி அமைப்புகள் அனைத்திற்கும் குடிநீர் ஆய்வு மற்றும் இணையதளம் பற்றிய திறன் கட்டமைப்பு பயிலரங்குகளை அமைச்சகம் நடத்தியுள்ளது. தண்ணீர் பயன்பாட்டு சேவைகள், பயன்படுத்தப்பட்ட தண்ணீரை உபயோகப்படுத்தும் சேவைகள், நீர்நிலைகள், வருவாய் அல்லாத நீரின் மதிப்பீடு, சிறந்த நடைமுறைகள் மற்றும் புதிய கண்டுபிடிப்புகள் முதலிய துறைகளில் கூடுதல் கவனம் செலுத்தப்படும்.
ஒவ்வொரு நகரில் உள்ள தண்ணீரின் வளத்தின் அடிப்படையில் நகரங்கள் மதிப்பிடப்படும். நகர்ப்புற உள்ளாட்சி அமைப்புகளில் நீர் பாதுகாப்பு நிலவரத்தை ஆய்வின் முடிவு பிரதிபலிப்பதோடு, நிலையான வளர்ச்சி இலக்குகளை அடையவும் உதவும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1885304
(
குடியரசுத் தலைவர் செயலகம்
சர்வதேச வளைபாத மாநாட்டினை குடியரசுத் தலைவர் துவக்கிவைத்தார்
க்யூர் இந்தியா அமைப்பு மத்திய சுகாதாரம் மற்றும் குடும்ப நலத்துறை அமைச்சகத்தோடு இணைந்து புது தில்லியில் ஏற்பாடு செய்திருந்த சர்வதேச வளைபாத மாநாட்டினை இன்று  குடியரசுத் தலைவர் திரு. ராம் நாத் கோவிந்த் துவக்கிவைத்தார்.
இந்த விழாவில் பேசிய குடியரசுத் தலைவர், வளைபாதம் மிகவும் பொதுவான எலும்பியல் பிறப்பு குறைபாடுகளில் ஒன்று. இது குழந்தையின் இயக்கம் மற்றும் நம்பிக்கையை பாதிக்கிறது. இதனால் தவிர்க்கமுடியாமல், கல்வி மற்றும் பள்ளி அறிவு பாதிக்கப்பட்டு - குழந்தை தனது திறனை நிறைவேற்ற முடியாமல் போகிறது.
இந்தியாவில் இந்த குறைபாடு 10 மில்லியன் மக்களை பாதித்திருக்கிறது. என்று குடியரசுத் தலைவர் கூறியுள்ளார். மாற்றுதிரனாளிகள் என்று நாம் அழைக்கும் இவர்கள் வாழ்வின் அனைத்து கட்டத்திலும் சம வாய்ப்பு பெற வேண்டியவர்கள். அவர்களின் சமூக மற்றும் தொழில்சார் அனுபவங்களை பிரதானப்படுத்துவது நமது கடமை. இதனை நாம் கூறினாலும், இதில் பல ஊனங்கள் தடுக்கக்கூடிய அல்லது குணப்படுத்தக்கூடியது. ஆனால், நாம் இதை பெரும்பாலும் மறந்து விடுகிறோம். தடுப்பு, சிகிச்சை மற்றும் பிரதானப்படுத்துதல் ஒன்றோடு ஒன்று இணையாக செல்ல வேண்டும்.
நாட்டில் போலியோ முற்றிலும் ஒழிக்கப்பட்டுள்ளதை குடியரசுத் தலைவர் பெருமையுடன் கூறினார். ஒரு காலாத்தில் கால் ஊனத்திற்கு போலியோ நோய் முக்கிய காரணமாக இருந்தது. ஆனால் கடந்த ஆறு ஆண்டுகளில் நாட்டில் ஒருவர் கூட போலியோ நோயால் பாதிக்கப்படவில்லை. பொது சுகாதார வரலாற்றில் இந்தியாவில் மட்டும் அல்ல சர்வதேச அளவில் இது முக்கிய மைல்கல்லாக உள்ளது. மற்ற ஊனங்கள் மற்றும் பிற நோய்களை ஒழிக்க நாம் பாடுபடுவதற்கு இது நமக்கு ஊக்கத்தை அளித்து வளைபாத குறைபாடு சவாலை நாம் எதிர்த்து போராட வேண்டும்.
கூடியவரை அனைத்து குழந்தைகளிடமும் செல்ல க்யூர் சர்வதேச அமைப்பின் இந்திய பிரிவுடன் அரசு மருத்துவமனைகள் இணைந்து செயல்படுவது மகழ்ச்சி அளிப்பதாக குடியரசுத் தலைவர் கூறினார். இந்த திட்டம் தற்போது இந்தியாவில் உள்ள 29 மாநிலங்களில் செயல்பட்டு வருகிறது. இதனை வெற்றி என்று நாம் கூறினாலும், தற்போது ஒவ்வொருவருடமும் 8,000 புதிய நோயாளிகளே மருத்துவ உதவி பெறுகின்றனர். இந்தியாவில் வருடா வருடம் 50,000 குழந்தைகள் வளைபாதத்தால் பாதிக்கப்டுகின்றனர் என்ற புள்ளி விபரங்களை வைத்து பார்க்கும்போது மருத்துவ உதவி பெறும் குழந்தைகளின் எண்ணிக்கை மிகவும் குறைவு. 2022-ல் இந்தியா தனது 75 ஆண்டு சுதந்திரத்தை கொண்டாட உள்ளது. அப்போது, நாட்டில் வளைபாதம் குறைபாடுடன் பிறக்கும் குழந்தைகள் அந்த குறைபாடு அறிந்ததும் மருத்துவ சிகச்சை பெற வேண்டும் என்பதை உறுதி செய்வது தேசத்தின் உருதிபாடாக இருக்க வேண்டும்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை
211.91 கோடி 94.19 கோடி 2-வது தவணை மற்றும் 15.43 கோடி முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 24,70,330 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 84,931 கொவிட் சிகிச்சை பெறுபவர்கள் எண்ணிக்கை 0.19 சதவீதமாக உள்ளது.
குணமடைந்தோர் விகிதம் தற்போது 98.62 சதவீதம்
கடந்த 24 மணி நேரத்தில் 9,206 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,38,02,993 என அதிகரித்துள்ளது.
கடந்த 24 மணி நேரத்தில் 7,591 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 88.52 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 1,65,751 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1855136
குடியரசுத் துணைத் தலைவர் செயலகம்
அமைதி, வளம் மற்றும் வளர்ச்சியை எட்டுவதில் இந்தியாவும், பூட்டானும் இணைந்து செயல்படுகின்றன. பூட்டான் வாரத்தை துவக்கிவைத்து குடியரசுத் துணைத் தலைவர் திரு. வெங்கைய நாயுடு பேச்சு
பூட்டானை குடும்ப உறுப்பினராக இந்தியா கருதுகிறது என்றும், அமைதி, வளம் மற்றும் வளர்ச்சியை எட்டுவதில் இருநாடுகளும் இணைந்து செயல்படுகின்றன என்றும் இன்று புதுதில்லியில் பூட்டான் வாரத்தை துவக்கி வைத்து குடியரசுத் துணைத் தலைவர் திரு. வெங்கைய நாயுடு தெரிவித்தார். இந்த நிகழ்ச்சியில், பூட்டான் ராணியின் தாயார் சாங்கே சோடன் பங்கேற்றார். நேபாளத்தோடு, தூதரக உறவுகளை ஏற்படுத்திக் கொண்டதன் பொன்விழாக் கொண்டாட்டங்களை ஓட்டி நடைபெற்ற இந்த நிகழ்ச்சியில் பேசிய குடியரசுத் துணைத் தலைவர் திரு. எம். வெங்கைய நாயுடு, இந்தியா – பூட்டான் ஒத்துழைப்பு, நம்பிக்கை, நல்லெண்ணம், பரஸ்பரம் புரிந்து கொள்ளுதல் என அனைத்து மட்டத்திலும் வலுவாக இருப்பதாக குறிப்பிட்டார். இருநாடுகளின் உறவு வலுப்படுவதற்கு இருநாட்டு மக்களும் அளித்த பங்களிப்பை குடியரசு துணைத் தலைவர் பாராட்டினார்.
இந்தியா – பூட்டான் ஒத்துழைப்பு, பன்முகத் தன்மை கொண்டது என்று குறிப்பிட்ட அவர், வர்த்தகம், பொருளாதாரம், கட்டமைப்பு மேம்பாடு, பாதுகாப்பு ஒத்துழைப்பு என அனைத்துத் துறைகளிலும் இருநாடுகளும் ஒத்துழைத்து வருவதாக தெரிவித்தார். இருநாட்டு மக்களின் தொடர்புகள் இதில் மிகவும் முக்கியத்துவம் வாய்ந்தது என்றும் அவர் தெரிவித்தார். பூட்டானின் பாரம்பரிய கலாச்சாரம் மற்றும் மக்களின் தனித்தன்மையான வாழ்க்கை, ஆண்டாண்டு காலமாக இந்திய மக்களை கவர்ந்துள்ளது என்று தெரிவித்த அவர், பூடான் வாரம் போன்ற நிகழ்வுகள் இரு நாடுகளுக்கு இடையிலான கலாச்சார உறவுகளை மேலும் வலுப்படுத்தும் என்றார்.
பூட்டான் வார விழா, இந்திய இளைஞர்கள் உட்பட அனைத்து மக்களும், பூட்டானின் வளமான கலாச்சார பாரம்பரியம், அதன் கலை மற்றும் கைவினைப் பொருட்கள், உணவு வகைகள், ஜவுளி மற்றும் உள்நாட்டில் விளைவிக்கப்பட்ட வேளாண் பொருட்கள், பூட்டானின் பாரம்பரிய இசை மற்றும் நடனங்கள் ஆகியவற்றை தெரிந்து கொள்ள உதவும் என்று திரு. வெங்கைய நாயுடு குறிப்பிட்டார்.
------------
(Visitor Counter : 132
நிதி அமைச்சகம்
வருமான வரித்துறையின் மின்னணு -தாக்கல் தளத்தில் 29.8 லட்சத்திற்கும் அதிகமான பெரிய வரித் தணிக்கை அறிக்கைகள் பதிவு
வருமான வரித்துறையின் மின்னணு -தாக்கல் தளத்தில் 2022 பிப்ரவரி 15 வரை 29.8 லட்சத்திற்கும் அதிகமான பெரிய வரித் தணிக்கை அறிக்கைகள் பதிவு செய்யப்பட்டுள்ளன. கடைசி நாளில் மட்டும் 4.14 லட்சத்திற்கும் அதிகமான பெரிய வரித் தணிக்கை அறிக்கைகள்/படிவங்கள் பதிவு செய்யப்பட்டுள்ளன.
மேலும், 2021-22-ம் மதிப்பீட்டு ஆண்டுக்காக சமர்ப்பிக்கப்பட்ட 6.26 கோடி வருமான வரி தாக்கல்களில் 5.41 கோடிக்கும் அதிகமான தாக்கல்கள் சரிபார்க்கப்பட்டுள்ளன. சரி பார்க்கப்பட்ட வருமான வரி தாக்கல்களில், 4.50 கோடி தாக்கல்கள் உரிய செயல்முறைக்கு உட்படுத்தப்பட்டு 1.58 கோடி திரும்ப செலுத்துதல்கள் வழங்கப்பட்டுள்ளன.
தாக்கல்களுக்கு வழங்கிய ஆதரவுக்காக வருமானவரி செலுத்துவோர் மற்றும் பணியாளர்களுக்கு நன்றி தெரிவித்துள்ள வருமான வரித்துறை, தங்களது பட்டயக் கணக்காளர் சமர்ப்பித்துள்ள வரித் தணிக்கை அறிக்கையை இன்னும் ஏற்றுக் கொள்ளாமல் இருக்கும் வரி செலுத்துவோரை சமர்ப்பித்தல் செயல்முறையை விரைவில் நிறைவு செய்யுமாறு கேட்டுக் கொண்டுள்ளது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1798782
(Visitor Counter : 159
பிரதமர் அலுவலகம்
ரெய்சினா பேச்சுவார்த்தைக்கு இடையே அமைச்சர்கள் நிலையிலான குழுவினர் பிரதமர் திரு நரேந்திர மோடியை சந்தித்தனர்
ரெய்சினா பேச்சுவார்த்தைக்கு இடையே 12 நாடுகளைச் சேர்ந்த அமைச்சர்கள் நிலையிலான குழுவினர் பிரதமர் திரு நரேந்திர மோடியை இன்று  அவரது இல்லத்தில் சந்தித்தனர்.
லாட்வியா வெளியுறவு அமைச்சர் திரு எட்கர்ஸ் ரின்கெவிக்ஸ், உஸ்பெகிஸ்தான் வெளியுறவு அமைச்சர் திரு அப்துலாசிஸ் கமிலோவ், ஹங்கேரி வெளியுறவு மற்றும் வர்த்தக அமைச்சர் திரு பீட்டர் சிஜராட்டோ, ஆப்கானிஸ்தான் தேசிய பாதுகாப்பு ஆலோசகர் டாக்டர் ஹம்துல்லா மொஹீப், செக் குடியரசின் வெளியுறவு அமைச்சர் திரு தாமஸ் பீட்ரிக், மாலத்தீவுகள் வெளியுறவு அமைச்சர் திரு அப்துல்லா ஷாஹித், பங்களாதேஷ் செய்தித்துறை அமைச்சர் டாக்டர் ஹசன் மஹ்மூத், எஸ்டோனியா வெளியுறவு அமைச்சர் திரு உருமாஸ் ரெய்ன்சாலு, தென்னாப்பிரிக்காவின் சர்வதேச உறவுகள் மற்றும் ஒத்துழைப்புத்துறை அமைச்சர் டாக்டர் நாலேடி பண்டோர், டென்மார்க்கின் வெளியுறவு அமைச்சர் திரு ஜெப்பே கோஃபோட், காமன்வெல்த் தலைமைச் செயலாளர் திருமதி பேட்ரிஷியா ஸ்காட்லாண்ட், ஷாங்காய் ஒத்துழைப்பு அமைப்பின் தலைமைச் செயலாளர் திரு விளாடிமிர் நோரோவ் ஆகியோரைக் கொண்ட குழுவினர் பிரதமரை சந்தித்தனர்.
இந்தத் தலைவர்களை இந்தியாவுக்கு வரவேற்ற பிரதமர், 2020 ரெய்சினா பேச்சுவார்த்தையில் பங்கேற்பதற்காக அவர்களைப் பாராட்டினார். விரைவான, அனைவரையும் உள்ளடக்கிய வளர்ச்சிக்கு அரசு மேற்கொண்டு வரும் பெருமளவிலான முயற்சிகள் பற்றியும், உலக வளர்ச்சிக்கான பெரும் சவால்களைப் போக்குவதற்கும் நீடிக்கவல்ல வளர்ச்சி இலக்குகளை எட்டுவதற்கும் அவற்றின் முக்கியத்துவம் பற்றியும் பிரதமர் எடுத்துரைத்தார்.
----
(Visitor Counter : 107
தொழிலாளர் மற்றும் வேலைவாய்ப்பு அமைச்சகம்
பெருந்தொற்றுப் பரவல் ஏற்படும் போது வருங்கால வைப்பு நிதியத்தின் உறுப்பினர்கள், திரும்பிச் செலுத்த வேண்டிய நிபந்தனை இல்லாமல் முன்தொகை பெற்றுக் கொள்ள வழி செய்யும் வகையில், வருங்கால வைப்பு நிதி திட்டத்தில்  திருத்தங்களை மத்திய தொழிலாளர் அமைச்சகம் அறிவித்துள்ளது
இந்தத் திருத்தத்தை நடைமுறைப்படுத்துமாறு களஅலுவலகங்களுக்கு வருங்கால வைப்பு நிதி அலுவலகம் அறிவுறுத்தியுள்ளது
வருங்கால வைப்பு நிதித் திட்டம் 1952இல் திருத்தம் செய்து, தொழிலாளர் மற்றும் வேலைவாய்ப்பு அமைச்சகம் அறிவித்துள்ள அறிவிப்பாணை GSR 225, நாட்டில் கோவிட்-19 தொற்று பரவிவரும் நிலையில், தொழிலாளர் வைப்பு நிதி உறுப்பினர்கள், திருப்பிச் செலுத்த வேண்டிய அவசியம் இல்லாமல் முன்தொகை பெற்றுக் கொள்ள அனுமதிக்கிறது. நோய்த்தொற்று பெருமளவில் ஏற்படும் போது உறுப்பினரின் EPF கணக்கில் சேர்ந்துள்ள தொகையில் 75% அல்லது 3 மாதத்திற்கான அடிப்படை ஊதியம் மற்றும் கிராக்கிப்படி இவற்றில் எது குறைவோ அந்த அளவிற்கு மிகாமல் முன்தொகை பெறுவதற்கு இந்த அறிவிப்பாணையானது வழி செய்கிறது.
நாடு முழுவதும் கோவிட்-19 நோய் பெருந்தொற்று என்று உரிய அதிகாரிகளால் அறிவிக்கப்பட்டுள்ளது. எனவே இந்தியா முழுவதும் நிறுவனங்கள் மற்றும் தொழிற்சாலைகளில் வேலை செய்கின்ற ஊழியர்கள் EPF திட்டம் 1952இல் உறுப்பினராக இருந்தால் தங்களின் வைப்பு நிதியிலிருந்து திருப்பிச் செலுத்த வேண்டிய நிபந்தனை இல்லாத முன்தொகை பெறுவதற்கு தகுதி பெற்றவர்கள் ஆகிறார்கள். EPF திட்டம் 1952ல் பத்தி 62L-இன் கீழ் உள் பத்தி  சேர்க்கப்பட்டுள்ளது. ஊழியர் வருங்கால வைப்பு நிதியம்  திட்டம், 2020 என்ற இந்த திருத்தப்பட்ட திட்டம் 28 மார்ச் 2020ல் இருந்து நடைமுறைக்கு வருகிறது.
நிலக்கரி அமைச்சகம்
நிலக்கரி மற்றும் பழுப்பு நிலக்கரி சுரங்கங்களின் நட்சத்திர தரவரிசைக்கான பதிவுத் தேதி நீட்டிப்பு
நிலக்கரி மற்றும் பழுப்பு நிலக்கரி சுரங்கங்களின் நட்சத்திர தரவரிசைக்கான சுயமதிப்பீடு பதிவுக்கான கடைசி நாள் 2023, ஜூலை 15-லிருந்து ஜூலை 25-ஆக நீட்டிக்கப்பட்டுள்ளது.
2022-23-ஆம் நிதியாண்டின் நட்சத்திர தரவரிசைக்கான அனைத்து நிலக்கரி மற்றும் பழுப்பு நிலக்கரி சுரங்கங்களின் பதிவு குறித்த அறிவிக்கை 2023 மே 30 அன்று வெளியிடப்பட்டது. அதைத் தொடர்ந்து 2023 ஜூன் 1 முதல் நட்சத்திர தரவரிசை இணையதளத்தில் பதிவு தொடங்கியது. 2023 ஜூலை 14 வரை இந்த இணையதளத்தில் ஏற்கனவே 377 சுரங்கங்கள் பதிவு செய்துள்ளன. எனினும், அதிக அளவில் பங்கேற்பதையும் மேலும் பல சுரங்கங்கள் பதிவு செய்வதற்கான வாய்ப்பு அளிக்கவும், சுயமதிப்பீடு நடைமுறையை நிறைவு செய்யும் வகையிலும் பதிவு செய்வதற்கான கடைசி நாளை நிலக்கரி அமைச்சகம் நீட்டித்துள்ளது.
பெருநிறுவனங்கள் விவகாரங்கள் அமைச்சகம்
"சிறந்த நடைமுறைகளுக்கான குறியீடு" இஎஸ்ஜி - சிஎஸ்ஆர் என்பது குறித்த கண்காட்சியுடன் சுதந்திரத்தின் 75வது ஆண்டுப் பெருவிழாவை ஐஐசிஏ கொண்டாடியது
மனேசர் ஐஎம்டி யில் உள்ள பெருநிறுவன விவகாரங்களுக்கான இந்திய கல்விக் கழக  வளாகத்தில் இஎஸ்ஜி மற்றும் சிஎஸ்ஆர் -ன் புரட்சிகரப் பரிணாமத்தை வெளிப்படுத்தும் வகையில் ஆயிரத்திற்கும் அதிகமான தொழில்துறை தலைவர்கள் பங்கேற்றனர். 30க்கும் அதிகமான முன்னிலை நிறுவனங்கள் நீடித்த வளர்ச்சிக்கு சுற்றுச்சூழல் - சமூகம் - நிர்வாகம்  பெருநிறுவனங்களின் சமூகப் பொறுப்பு  ஆகியவற்றில் தங்களின் நடைமுறைகளைக் காட்சிப்படுத்தின.
இந்த விழாவில் பெருநிறுவனங்கள் விவகாரத்திற்கான மத்திய இணை அமைச்சர் திரு ராவ் இந்தர்ஜித் சிங் தலைமை விருந்தினராக இணையதளம் மூலம் பங்கேற்றார். தமது அமைச்சகத்தின் பங்களிப்பு பெருநிறுவன நிர்வாகத்தை சிறந்த முறையில் மேம்படுத்துவதாக அவர் கூறினார். நாட்டில் வணிகம் செய்வதை எளிதாக்குவதற்கு இது மேலும் வசதியாக இருக்கும் என்றார். ' குறைந்தபட்ச அரசு அதிகபட்ச நிர்வாகம்', மக்களின் நம்பிக்கை, வணிகம் செய்வதை எளிதாக்குதல்
என்பதற்கு மத்திய அரசு முக்கியத்துவம் அளித்து வருகிறது என்றும் 25 ஆயிரத்திற்கும் அதிகமான பழைய விதிகளையும் சுமார் 1500 மத்திய சட்டங்களையும் அரசு ரத்து செய்துள்ளது என்றும் அமைச்சர் தெரிவித்தார்.
வரவிருக்கும் அமிர்த காலம் வணிகம் செய்வதை எளிதாக்குவதற்கான அடுத்த கட்டத்தில் கவனம் செலுத்தும். வாழ்க்கையை எளிதாக்க, மூலதனத்தின் உற்பத்தித் திறனை மேம்படுத்த, நம்பிக்கை அடிப்படையிலான நிர்வாகம், மனித வளங்கள் ஆகியவற்றை இலக்காக அரசு பின்பற்றும். நீடித்த வளர்ச்சி என்பது தற்போது மக்களின் அடிப்படை உரிமையாக அங்கீகரிக்கப்பட்டுள்ளது என்று அவர் குறிப்பிட்டார். இந்திய அரசியல் சட்டத்தின் 21 ஆவது பிரிவின் கீழ் நீடித்த வளர்ச்சி என்பதை வாழ்க்கையின் ஒரு பகுதியாக கருத வேண்டும் என்று உச்ச நீதிமன்றம் தீர்ப்பளித்துள்ளது. எனவே நீடித்த வளர்ச்சி என்ற கோட்பாட்டை பின்பற்றுவது அரசியல் சட்டப்படியான கடமையாகும் என்று அவர் கூறினார்.
தனிநபர் என்ற முறையில் ஒவ்வொருவருக்கும் அவர்களின் தோள்களில் மகத்தான பொறுப்பு உள்ளது என்று அவர் குறிப்பிட்டார். தனிநபர் மனநிலையில் மாற்றமில்லாத வரை பெருந்திரளான புரட்சி என்பது சிக்கலாகவே இருக்கும் என்று அவர் தெரிவித்தார்.
இந்த நிகழ்ச்சியில் பல்வேறு துறைகளின் அதிகாரிகள் பெருநிறுவனங்களின் நிர்வாகிகள், உரிமையாளர்கள் உள்ளிட்டோர் கலந்து கொண்டனர்.
மேலும் விவரங்களுக்கு இந்த ஆங்கில செய்தி குறிப்பை காணவும்: https://www.pib.gov.in/PressReleasePage.aspx?PRID=1833296
கலாசாரத்துறை அமைச்சகம்
மாபெரும் தொல்லியல் ஆய்வாளர் பேராசிரியர் பி.பி.லால் அவர்களின் நூற்றாண்டையொட்டி, “பேராசிரியர் பி.பி.லால்- இந்தியா மறுகண்டுபிடிப்பு” என்ற மின்னணு புத்தகத்தை புதுடெல்லியில் மத்திய கலாச்சாரத் துறை அமைச்சர் வெளியிட்டார்
மாபெரும் தொல்லியல் ஆய்வாளர் பேராசிரியர் பி.பி.லால் அவர்களின் நூற்றாண்டையொட்டி, “பேராசிரியர் பி.பி.லால்- இந்தியா மறுகண்டுபிடிப்பு” என்ற தலைப்பிலான மின்னணு புத்தகத்தை புதுடெல்லியில் மத்திய கலாச்சாரத் துறை அமைச்சர் திரு.பிரஹலாத் சிங் படேல் இன்று வெளியிட்டார்.
இந்தப் புத்தகத்தை பேராசிரியர் பி.பி.லால் நூற்றாண்டுக் கொண்டாட்டத்துக்கான ஏற்பாட்டுக் குழுவுடன் இணைந்து நூற்றாண்டு சிறப்புப் பதிப்பாக மத்திய கலாச்சாரத் துறை அமைச்சகம் தயாரித்துள்ளது. தொல்லியல் துறைக்கு அவர் அளித்த அளப்பரிய பங்களிப்புக்காக கலாச்சாரத்துறை அளிக்கும் அஞ்சலியாக இந்தப் புத்தகம் அமைந்துள்ளது. முன்னதாக பேராசிரியர் பி. பி. லாலை காலையில் நேரில் சந்தித்த கலாச்சாரத் துறை அமைச்சர் திரு.பிரஹலாத் சிங் படேல், அவருக்கு மரியாதை செலுத்தியதுடன், பிறந்த நாளையொட்டி வாழ்த்துக்களையும் கூறினார்.
புத்தக வெளியீட்டு விழாவில் பேசிய திரு.படேல், வாழும் கலைஞராக பேராசிரியர் பி. பி. லால் திகழ்வதாகவும், இவர் போன்ற மாபெரும் ஆளுமையைப் பெற்றது இந்தியாவின் பாக்கியம் என்றும் கூறினார். கடந்த காலங்களில் ஆங்கிலேயர் ஆட்சியின் போது, அழிக்கப்பட்ட இந்தியாவின் பாரம்பரியத்தை மீண்டும் கண்டுபிடித்த பேராசிரியர் பால், இந்திய தொல்லியல் துறையில் மதிப்புமிகுந்த ரத்தினமாக இருப்பதாக தெரிவித்தார். மேலும் அவர், தனது தாய்நாட்டுக்காக தனது ஒட்டு மொத்த வாழ்க்கையையும் அர்ப்பணித்த மாபெரும் தொல்லியல் ஆய்வாளரின் நூற்றாண்டைக் கொண்டாடுவதில் கலாச்சார அமைச்சகம் மகிழ்ச்சி அடைவதாக கூறினார். தொல்லியல் ஆய்வுப்பணிகளில் ஈடுபட்டுள்ளவர்களுக்கு மட்டுமன்றி, இந்தியாவின் ஒவ்வொரு குடிமகனுக்கும் அழியாத உந்து சக்தியாக பேராசிரியர் லால் இருப்பதாகவும் திரு.பிரஹலாத் சிங் படேல் குறிப்பிட்டார்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
மெட்ரோ ரயில் சேவைகள் 2020 செப்டம்பர் 7ஆம் தேதி முதல் தொடங்க அனுமதி
மெட்ரோ ரயில் சேவைகள் 2020 செப்டம்பர் 7ஆம் தேதி முதல் தொடங்க
அனுமதிக்கப்பட்டுள்ளது. இது தொடர்பாக ஏற்கனவே சுற்றுக்கு விடப்பட்டுள்ள
நிலையான இயக்க நடைமுறை  2020 செப்டம்பர் 1ஆம் தேதியன்று மத்திய
வீட்டுவசதி மற்றும் நகர்ப்புற மேம்பாட்டு அமைச்சகம் ஏற்பாடு செய்துள்ள
நிகர்நிலை மாநாட்டில் பல்வேறு மெட்ரோ கம்பெனிகளுடன் விவாதிக்கப்பட்டு
இறுதி செய்யப்படும்.
மத்திய வீட்டுவசதி மற்றும் நகர்ப்புற மேம்பாட்டு அமைச்சகம் தயரித்துள்ள
இந்த நிலையான இயக்க நடைமுறைகளைத் தற்போதைய நிலவரத்தின் அடிப்படையில் ஆராயுமாறு அனைத்து மண்டல மேலாண் இயக்குநர்களும் கேட்டுக்கொள்ளப்பட்டுள்ளனர். மெய்நிகர் மாநாட்டின் போது அனைத்து ஆலோசனைகளும் ஆராயப்பட்டு நிலையான இயக்க நடைமுறை இறுதி செய்யப்படும்.
பிரதமர் அலுவலகம்
உஜ்வாலா திட்ட மானியம் தொடர்பான இன்றைய முடிவு, குடும்ப வரவு செலவு கணக்கை பெருமளவில் எளிதாக்கும்: பிரதமர்
பெட்ரோல் மற்றும் டீசல் விலைகளின் குறிப்பிடத்தக்க வீழ்ச்சி, பல்வேறு துறைகளில் நேர்மறையான தாக்கத்தை ஏற்படுத்தும், நம் குடிமக்களுக்கு நிவாரணம் வழங்கும்: பிரதமர்
உஜ்வாலா திட்ட மானியம் குறித்து இன்று எடுக்கப்பட்ட முடிவுகளும், பெட்ரோல் மற்றும் டீசல் விலைகளின் வீழ்ச்சியும் பல்வேறு துறைகளில் நேர்மறையான தாக்கத்தை ஏற்படுத்தும், நமது குடிமக்களுக்கு நிவாரணத்தை வழங்கும், ‘எளிதான வாழ்க்கையை’ அவர்களுக்கு ஏற்படுத்தித் தரும் என்று பிரதமர் திரு நரேந்திர மோடி கூறியுள்ளார்.
முடிவுகள் பற்றிய நிதியமைச்சரின் சுட்டுரைச் செய்திகளை மேற்கோள்காட்டி, பிரதமர் வெளியிட்டுள்ள சுட்டுரைச் செய்தியில் தெரிவித்திருப்பதாவது:
“மக்களுக்கு தான் நாங்கள் எப்போதும் முன்னுரிமை அளிக்கிறோம்!
இன்றைய முடிவுகள், குறிப்பாக பெட்ரோல் மற்றும் டீசல் விலைகளின் குறிப்பிடத்தக்க வீழ்ச்சி தொடர்பானது, பல்வேறு துறைகளில் நேர்மறையான தாக்கத்தை ஏற்படுத்தும், நம் நாட்டு மக்களுக்கு நிவாரணம் அளிக்கும், மேலும் ‘எளிதான வாழ்க்கையை' ஏற்படுத்தித் தரும்.”
“உஜ்வாலா திட்டம், கோடிக்கணக்கான இந்தியர்களுக்கு, குறிப்பாக பெண்களுக்கு பேருதவியாக இருந்துள்ளது. உஜ்வாலா மானியம் தொடர்பான இன்றைய முடிவுகள், குடும்ப வரவு செலவு கணக்கை பெருமளவு எளிதாக்கும்.”